પીપરટોડા ગામે આવેલી ગૌચરની જમીનમાં ખાનગી કંપની દ્વારા ગેરકાયદેસર દબાણ કરી વોટરસંપના બાંધકામને અટકાવવા માટે ગ્રામપંચાયત દ્વારા હાઇકોર્ટમાં રીટપીટીશન કરવામાં આવતાં હાઇકોર્ટે કોન્ટ્રાકટરને હાજર થવા આદેશ કર્યો છે. સૌની યોજના તળે અન્ડરગ્રાઉન્ડ પાઇપલાઇન અને વોટર સંપના બાંધકામનો કોન્ટ્રાકટ સરકાર દ્વારા મેઘા એન્જીનીયર એન્ડ ઇન્ફ્રાસ્ટ્રકચર કંપની લીમીટેડને આપવામાં આવ્યો છે આ યોજનામાં સમાવિષ્ટ થયેલી જમીનને બદલે પીપરટોડા ગામની ગૌચરની જમીનમાં કોન્ટ્રાકટર દ્વારા ગેરકાયદેસર રીતે વોરસંપનું બાંધકામ શરૂ કરવામાં આવેલું. પીપરટોડા ગામના લોકો અને ગ્રામ પંચાયતના સભ્યો દ્વારા આ ગેરકાયદેસર રીતે ગૌચરમાં થતાં બાંધકામ સામે વિરોધ કરેલો અને આ અંગે ધારાસભ્ય વિક્રમભાઇ માડમ પાસે રજુઆત પણ કરી હતી, ગ્રામ પંચાયત દ્વારા એકઝીકયુટીવ એન્જીનીયર સહીત સિંચાઇ ખાતાની કચેરીઆેમાં અને કલેકટર કચેરીઆેમાં રજુઆત કરવામાં આવી હતી.